#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. június 6-i rendkívüli ülésére)

**TÁRGY: EGYÜTTMŰKÖDÉSI MEGÁLLAPODÁS MEGKÖTÉSE KÖZÖSSÉGI RENDEZVÉNYEK MEGSZERVEZÉSÉRE KISKŐRÖS VÁROSBAN**

A Kiskőrösért Egyesület évek óta városunk számára is nagyjelentőségű, igényes és színes programokkal ellátott rendezvényeket szervez, mint a Petőfi Kulturális Fesztivál vagy a Kiskőrös Feszt. Az idelátogatók nemcsak Kiskőrös város polgárai, hanem más környékbeli, mi több az ország más településeiről érkező vendégek. Kiskőrös kulturális élete szempontjából nagy jelentőséggel bíró, turisztikailag is vonzó programok ezek.

Az Egyesület működtetésében lévő és a város fontos hírforrása továbbá a VIRA magazin, amelyen városunk egyéb más programjait is megjelenteti. Az Egyesület jelentős tárgyi eszköz vagyonnal rendelkezik, amelyet évek óta az Önkormányzat rendelkezésére bocsájt a városi rendezvényekre.

Az Önkormányzat szintén saját kommunikációs felületein, tulajdonában lévő eszközökkel és a közterületeinek ingyenes biztosításával támogatja a Kiskőrösért Egyesület rendezvényeit

Tekintettel arra, hogy a fent felsorolt rendezvényszervezésben, kommunikációban és eszközhasználatban a Felek évek óta együttműködnek, célszerű mindezek írásba foglalása a jövőre nézve.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. június 4.**

**Domonyi László sk.**

**polgármester**

**HATÁROZAT-TERVEZET**

Kiskőrös Város Képviselő-testület és a Kiskőrösért Egyesület közösségi rendezvények megszervezésére a határozat-tervezet mellékletében lévő együttműködési megállapodást kötik.

**Határidő:** azonnal

**Felelős:** polgármester